Seda (stacija)

Seda bija dzelzceļa pieturas punkts Sedā, Valmieras novada Plāņu pagastā, pie pašas pilsētas robežas. Sedas pieturas punktā pieturēja dīzeļvilcieni, kas kursē līnijā Rīga—Lugaži. Pie Sedas pieturas atrodas autoceļa P26 pārbrauktuve.

No 2019. gada decembra Sedas pieturā vilcieni vairs neapstājas.Sabiedriskā transporta padomes lēmums Nr.1 2019.gada 20.septembrīNo decembra vilcieni vairs neapstāsies astoņās stacijās

 Vēsture 
Par vienu kilometru tālāk no tagadējās pieturas uz Valkas pusi ap 1920. gadu esot bijusi Sēdes stacija.Toms Altbergs, Karīna Augustāne, Ieva Pētersone. Dzelzceļi Latvijā. Rīga : Jumava, 2009, 83. lpp. 

Pirms kara dažus simtus metru Strenču virzienā no mūsdienu Sedas pieturas vietas (tolaik nebija ne pieturas, ne Sedas pilsētiņas) no Valkas dzelzceļa līnijas atzarojās neliels dzelzceļa atzars. Tas veda Gaujas virzienā un beidzās aiz tagadējām Kauču mājām.Sedas pieturas atrašanās vieta pirmskara kartē

Pašreizējā Sedas pietura atklāta tikai 1972. gadā blakus esošā kūdras fabrikas strādnieku ciemata iedzīvotāju vajadzībām.

 Attēlu galerija 

 Atsauces 

Kategorija:Dzelzceļa stacijas Latvijā
Kategorija:Dzelzceļa līnijas Rīga—Lugaži stacijas un pieturas punkti
Kategorija:Seda
Kategorija:Plāņu pagasts